Edited By OdishaReporter Bureau | By R M
Last updated Oct 22, 2015
Share
ଉଦଳା: ମୟୂରଭଞ୍ଜ ଜିଲ୍ଲା କପ୍ତିପଦା ଥାନା ପେଡାଗାଡି ଗାଁରେ ଗତକାଲି ଏକ ବିଭତ୍ସ କାଣ୍ଡ ଘଟିଛି। ମଦ ପିଇବା ଲାଗି ଜଣେ ବ୍ୟକ୍ତି ତାଙ୍କ ପତ୍ନୀଙ୍କୁ କିରୋସିନି ଢାଳି ନିଆଁ ଲଗାଇ ଦେଇଥିବା ଅଭିଯୋଗ ହୋଇଛି । ଗ୍ରାମବାସୀ ମହିଳାଙ୍କୁ ଉଦ୍ଧାର କରି ସ୍ଥାନୀୟ ଡାକ୍ତରଖାନାରେ ଭର୍ତ୍ତି କରିଥିଲେ । ସେଠାରେ ତାଙ୍କ ସ୍ୱାସ୍ଥ୍ୟାବସ୍ଥା ଗୁରୁତର ହେବାରୁ ରାତି ପ୍ରାୟ ସାଢେ ୧୧ଟାରେ ବାରିପଦା ମେଡିକାଲକୁ ସ୍ଥାନାନ୍ତର କରାଯାଇଛି ।
ଆହୁରି ପଢ଼ନ୍ତୁ
ଆମେରିକାରେ ୨୪ ଘଣ୍ଟାରେ ଦୁଇ ଥର ଗୁଳିକାଣ୍ଡ, ୨୯ ମୃତ
ମିଳିଥିବା ସୂଚନା ଅନୁସାରେ ପେଡାଗାଡି ଗାଁର ଶ୍ରୀକାନ୍ତ ନାମକ ଜଣେ ଯୁବକ ବୁଧବାର ଅପରାହ୍ନ ପ୍ରାୟ ୫ଟାରେ ମଦ ପିଇବା ଲାଗି ଘରେ ଥିବା ଚାଉଳ ବିକ୍ରି କରିବାକୁ ନେଉଥିଲେ । ଏହା ଦେଖି ପତ୍ନୀ ରଶ୍ମିତା ତାଙ୍କୁ ବିରୋଧ କରିଥିଲେ । ଏଥିରେ ଉତ୍ତ୍ୟକ୍ତ ହୋଇ ଶ୍ରୀକାନ୍ତ ଘରେ ଥିବା କିରୋସିନି ରଶ୍ମିତାଙ୍କ ଉପରେ ଢାଳି ନିଆଁ ଲଗାଇ ଫେରାର ହୋଇଯାଇଥିଲେ । ପାଖ ପଡୋଶୀ ଏହା ଜାଣିବା ପରେ ରଶ୍ମିତାଙ୍କୁ ଉଦ୍ଧାର କରି ଡାକ୍ତରଖାନାକୁ ନେଇଥିଲେ । ରଶ୍ମିତାଙ୍କ ଏକ ୩ ମାସର ପିଲା ରହିଛି । ରିପୋର୍ଟ ଲେଖାଯିବା ପର୍ଯ୍ୟନ୍ତ ଏ ନେଇ ଥାନାରେ କୌଣସି ଅଭିଯୋଗ କରାଯାଇ ନ ଥିବା ଜଣାପଡିଛି ।
Subscribe to our newsletter